
R E F E R A T   D E   A P R O B A R E
privind aprobarea tipului de suport alimentar și modalitatea de distribuire a acestuia elevilor şi preşcolarilor Școlii Gimnaziale ”Horea, Cloșca și Crișan”
 din municipiul Brad, județul Hunedoara în cadrul Programului 
naţional "Masă sănătoasă" în anul 2025


[bookmark: _Hlk191461401][bookmark: REF2]Conform prevederilor art. 1 alin. (1) din Hotărârea Guvernului României nr. 23/2025 privind instituirea Programului naţional "Masă sănătoasă" în anul 2025, (1) „la nivelul sistemului naţional de învăţământ preuniversitar se instituie Programul naţional „Masă sănătoasă“, denumit în continuare PNMS, derulat pe perioada desfăşurării cursurilor şcolare din anul 2025, pentru preşcolarii şi elevii din învăţământul preuniversitar, conform prevederilor art. 77 din Legea învăţământului preuniversitar nr. 198/2023, cu modificările şi completările ulterioare”.
Scopul Programului naţional ”Masă sănătoasă“ constă în sprijinirea accesului la educaţie al tuturor copiilor prin crearea motivaţiei pentru studiu, menţinerea echilibrului socio-emoţional, întărirea stării de bine şi oferirea unei alimentaţii sănătoase care să susţină învăţarea. Suportul alimentar constă într-o masă caldă sau, după caz, într-un pachet alimentar zilnic, în limita unei valori zilnice de 15 lei/ beneficiar.
	În cadrul acestui Program, din municipiul Brad este cuprinsă Școala Gimnazială ”Horea, Cloșca și Crișan” Brad cu un număr total de 410 elevi pentru perioada (ianuarie – iunie 2025), respectiv 437 elevi pentru perioada (septembrie – decembrie 2025).
	Conform prevederilor art. 3 alin. (3) din Hotărârea Guvernului României nr. 23/2025 privind instituirea Programului naţional "Masă sănătoasă" în anul 2025, „(3) Tipul de suport alimentar diferenţiat conform prevederilor alin. (2), precum şi modalitatea de distribuire a acestuia elevilor şi preşcolarilor se stabilesc la solicitarea directorului unităţii de învăţământ, cu aprobarea consiliului de administraţie, şi se propun ordonatorului principal de credite al unităţii/subdiviziunii administrativ-teritoriale, care le supune aprobării consiliului local”.
Astfel, prin adresa  nr. 97/07.02.2025, înregistrată la Primăria Municipiului Brad sub nr. 16757/07.02.2025, directorul Școlii Gimnaziale ”Horea, Cloșca și Crișan” Brad a solicitat supunerea spre aprobare Consiliului Local al Municipiului Brad a tipului de suport alimentar, constând în ”pachet alimentar” și a modalității de distribuire a acestuia elevilor și preșcolarilor din cadrul unității de învățământ.
Atât suportul alimentar care se va acorda elevilor și preșcolarilor, cât și modalitatea de distribuire a acestuia au fost aprobate prin Hotărârea Consiliului de Administrație din data de 06.02.2025.
În contextul celor de mai sus am inițiat prezentul proiect de hotărâre prin care am propus aprobarea tipului de suport alimentar și modalitatea de distribuire a acestuia elevilor şi preşcolarilor Școlii Gimnaziale ”Horea, Cloșca și Crișan” din municipiul Brad, județul Hunedoara în cadrul Programului naţional "Masă sănătoasă" în anul 2025 și îl supun spre dezbatere și aprobare plenului Consiliului Local al Municipiului Brad în forma prezentată.
	Invoc în susţinerea propunerii mele prevederile Hotărârii Guvernului nr. 23/2025 privind instituirea Programului naţional "Masă sănătoasă" în anul 2025, ale Hotărârii Guvernului nr. 80/2025 privind repartizarea pe unităţi/subdiviziuni administrativ-teritoriale şi pe unităţi de învăţământ a sumei prevăzute în Legea bugetului de stat pe anul 2025 nr. 9/2025 pentru finanţarea Programului naţional "Masă sănătoasă", ale Ordinului  ministrului sănătății nr.1456/2020 pentru aprobarea Normelor de igienă din unitățile pentru ocrotirea, educarea, instruirea, odihna și recreerea copiilor și tinerilor, cu modoficările și completările ulterioare, ale Legii nr.123/2008 pentru o alimentaţie sănătoasă în unităţile de învăţământ preuniversitar, ale Ordinului ministrului sănătății nr. 1563/2008  pentru aprobarea Listei alimentelor nerecomandate preşcolarilor şi şcolarilor şi a principiilor care stau la baza unei alimentaţii sănătoase pentru copii şi adolescenţi, ale  Legii nr. 96/2016 privind achizițiile publice, ale art. 129 alin. (2) lit. d), alin. (7) lit. a), alin. (14) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

